**Postupak provedbe Savjetovanja s javnošću**

**pri donošenju izmjena i dopuna Pravilnika o reklamiranju, oglašavanju i WEB stranici odvjetnika od 27. listopada 2018.** **sukladno članku 11. Zakona o pravu na pristup informacijama (NN 25/13 i 85/15)**

1. **Razlozi za donošenje izmjena i dopuna Pravilnika o reklamiranju, oglašavanju i WEB stranici odvjetnika od 27. listopada 2018. i ciljevi koji se izmjenama i dopunama žele postići**

U obrazloženom mišljenju od 2. srpnja 2020. Europska komisija uputila je primjedbe Republici Hrvatskoj na pojedine odredbe Pravilnika o reklamiranju, oglašavanju i WEB stranici odvjetnika od 27. listopada 2018. smatrajući da iste sadržavaju potpune zabrane određenih oblika poslovnih komunikacija odnosno ograničenja koja dovode u pitanje stvarne mogućnosti poslovnih komunikacija.

Slijedom navedenog, izmjene Pravilnika o reklamiranju, oglašavanju i WEB stranici odvjetnika predlažu se radi otklanjanja primjedbi Europske komisije i preciznijeg definiranja ograničenja pojedinih oblika reklamiranja i to u odnosu na samohvalu, isticanje prijašnje službe i dužnosti te ciljano reklamiranje.

1. **Trajanje savjetovanja s javnošću:**
* Savjetovanje s javnošću otvoreno: 21. listopada 2021.
* Dan završetka savjetovanja s javnošću: 21. studenoga 2021.
1. **Poziv javnosti da dostavi svoje prijedloge i mišljenja**

Pozivaju se zainteresirani da najkasnije do 21. studenoga 2021. na e-mail adresu: hok-cba@hok-cba.hr dostave svoje prijedloge i mišljenja na Nacrt izmjena i dopuna Pravilnika o reklamiranju, oglašavanju i WEB stranici odvjetnika od 27. listopada 2018. koji je zajedno s ovim dokumentom objavljen na internetskim stranicama Hrvatske odvjetničke komore, [www.hok-cba.hr](http://www.hok-cba.hr), u rubrici Propisi i mišljenja - Savjetovanje s javnošću.